 Guddoomiye ku xigeenka guddiga doorashooyinka Mudane SayidCali Sheekh Maxamad oo wafdiga Cadaado tegay hor kacayay ayaa munaasabaddii soo dhoweynta ka yiri, Waxaan u nimid Cadaado u jeeddo la mid ah tii aan u tagnay Baydhabo, Garbahaarey, Doolow, Beledweyn iyo Buulo-Burde oo ah in aan dhegeysanno soona aroorinno talooyinka iyo fikradaha dadka Soomaaliyeed ay ka qabaan geeddi-socodka doorashooyinka 2020ka. 